CELEX: 62021CN0194
Language: et
Date: 2021-03-29 00:00:00
Title: Kohtuasi C-194/21: Eelotsusetaotlus, mille on esitanud Hoge Raad der Nederlanden (Madalmaad) 29. märtsil 2021 – Staatssecretaris van Financiën, teine menetlusosaline: X

14.6.2021   
            
            
               ET
            
            
               Euroopa Liidu Teataja
            
            
               C 228/24
            
         
      Eelotsusetaotlus, mille on esitanud Hoge Raad der Nederlanden (Madalmaad) 29. märtsil 2021 – Staatssecretaris van Financiën, teine menetlusosaline: X
      (Kohtuasi C-194/21)
      (2021/C 228/32)
      Kohtumenetluse keel: hollandi
      
         Eelotsusetaotluse esitanud kohus
      
      Hoge Raad der Nederlanden
      
         Põhikohtuasja pooled
      
      
         Kassatsioonkaebuse esitaja: Staatssecretaris van Financiën
      
         Teine menetlusosaline: X
      
         Eelotsuse küsimused
      
      
                  1.
               
               
                  Kas 2006. aasta käibemaksudirektiivi (1) artikleid 184 ja 185 tuleb tõlgendada nii, et maksukohustuslasel, kes jättis kauba soetamisel või teenuse saamisel sisendkäibemaksu vastavalt kavatsetavale käibemaksuga maksustatavale kasutusele maha arvamata liikmesriigis kehtiva õigust lõpetava tähtaja jooksul (esialgne mahaarvamine), on õigus teha seda korrigeerimise raames seoses selle kauba või teenuse hilisema esmakordse kasutuselevõtuga, kui tegelik kasutus korrigeerimise hetkel kattub kavatsetud kasutusega?
               
            
                  2.
               
               
                  Kas esimesele küsimusele vastamisel omab tähtsust, et esialgse mahaarvamise tegematajätmine ei olnud seotud pettusega ega õiguse kuritarvitamisega ning tõendatud ei ole riigieelarve kahjustamine?
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).